4. ΝΟΜΟΘΕΤ.ΔΙΑΤΑΓΜΑ υπ’ αριθ.2948 της 10/14 Αυγ.1954 Περί παρατάσεως της δια του υπ’ αριθ.2204/1952 Ν.Δ/τος παραταθείσης προθεσμίας του άρθρ.2 του δια του Νόμ.1586/1950 κυρωθέντος υπ’ αριθ.1318/1949 Α.Νόμου «περί αναστολής εξυπηρετήσεως δανειακών υποχρεώσεων εις ξένα νομίσματα». Άρθρ.1.-1.Η δια του άρθρ.2 του δια του Νόμ.1586 /50 κυρωθέντος υπ’ αριθ.1318 /49 Α.Νόμου επιβληθείσα αναστολή εξυπηρετήσεως των εις α τούτο αναφέρεται δανείων, παραταθείσα μέχρι της 30 Ιουν.1954 δια του Ν.Δ. υπ’ αριθ.2204 / 52 «περί διακανονισμού ιδιωτικών εις χρυσόν και εις εξωτερικόν συνάλλαγμα δανείων», παρατείνεται και αύθις από της λήξεως της μέχρι 31 Δεκ.1954. 2.Παρατείνεται ομοίως από της λήξεώς της μέχρι 31 Δεκ.1954 και η προθεσμία της παρ.1 του άρθρ.2 του ρηθέντος υπ’ αριθ.2204/52 Ν.Δ/τος. 3.Διαρκούσης της, δυνάμει του παρόντος άρθρου, αναστολής, έχει εφαρμογήν, δια τα εις α αφορά αύτη δάνεια, η απαγορευτική διάταξις της παρ.1 του άρθρου δευτέρου του Νόμ.1586/50. Άρθρ.2.-Ο χρόνος αναστολής πληρωμής των εν τω άρθρ.3 του Α.Ν.1318/49 «περί αναστολής εξυπηρετήσεως δανειακών υποχρεώσεων εις ξένα νομίσματα», ως ετροποποιήθη υπό του άρθρ.4 του Ν.Δ.2204/1952 «περί διακανονισμού ιδιωτικών εις χρυσόν και εις εξωτερικόν συνάλλαγμα δανείων», αναφερομένων οφειλών, ως και ο χρόνος εκδόσεως του εν τω άρθρω τούτω προβλεπομένου Β.Δ/τος, παρατείνεται, αφ’ ης έληξε, μέχρι της 31ης Δεκ. 1954. 